CELEX: 32015R0612
Language: hr
Date: 2015-04-20 00:00:00
Title: Uredba Vijeća (EU) 2015/612 od 20. travnja 2015. o izmjeni Uredbe (EZ) br. 314/2004 o određenim mjerama ograničavanja u odnosu na Zimbabve

21.4.2015   
            
            
               HR
            
            
               Službeni list Europske unije
            
            
               L 102/1
            
         UREDBA VIJEĆA (EU) 2015/612
   od 20. travnja 2015.
   o izmjeni Uredbe (EZ) br. 314/2004 o određenim mjerama ograničavanja u odnosu na Zimbabve
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir zajednički prijedlog visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Mjere Unije kojima se provodi Odluka Vijeća 2011/101/ZVSP (1), uključujući zamrzavanje financijskih sredstava i gospodarskih izvora određenih fizičkih ili pravnih osoba, subjekata i tijela, navedene su u Uredbi Vijeća (EZ) br. 314/2004 (2).
            
         
               (2)
            
            
               U Prilogu IV. Uredbi (EZ) br. 314/2004 naveden je popis osoba i subjekata u odnosu na koje se suspendira zamrzavanje financijskih sredstava i gospodarskih izvora u okviru te Uredbe.
            
         
               (3)
            
            
               Vijeće je 19. veljače 2015. donijelo Odluku (ZVSP) 2015/277 (3) kojom su iz priloga I. i II. Odluci 2011/101/ZVSP izbrisana imena pet preminulih osoba.
            
         
               (4)
            
            
               Ta mjera obuhvaćena je područjem primjene Ugovora o funkcioniranju Europske unije i stoga je za njezinu provedbu potrebno regulatorno djelovanje na razini Unije, posebno kako bi se osiguralo da je gospodarski subjekti ujednačeno primjenjuju u svim državama članicama.
            
         
               (5)
            
            
               Provedbenom uredbom Komisije (EU) 2015/275 (4)19. veljače 2015. iz Priloga III. Uredbi (EZ) br. 314/2004 izbrisana su imena pet preminulih osoba.
            
         
               (6)
            
            
               Prilog IV. Uredbi (EZ) br. 314/2004 trebalo bi stoga izmijeniti na odgovarajući način,
            
         DONIJELO JE OVU UREDBU:
   Članak 1.
   Prilog IV. Uredbi (EZ) br. 314/2004 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 20. travnja 2015.
      
         
            Za Vijeće
         
         
            Predsjednica
         
         F. MOGHERINI
      
   
   
      (1)  Odluka Vijeća 2011/101/ZVSP od 15. veljače 2011. o mjerama ograničavanja protiv Zimbabvea (SL L 42, 16.2.2011., str. 6.).
   
      (2)  Uredba Vijeća (EZ) br. 314/2004 od 19. veljače 2004. o određenim mjerama ograničavanja u odnosu na Zimbabve (SL L 55, 24.2.2004., str. 1.).
   
      (3)  Odluka Vijeća (ZVSP) 2015/277 od 19. veljače 2015. o izmjeni Odluke 2011/101/ZVSP o mjerama ograničavanja protiv Zimbabvea (SL L 47, 20.2.2015., str. 20.).
   
      (4)  Provedbena uredba Komisije (EU) 2015/275 od 19. veljače 2015. o izmjeni Uredbe Vijeća (EZ) br. 314/2004 o određenim mjerama ograničavanja u odnosu na Zimbabve (SL L 47, 20.2.2015., str. 15.).
   
      PRILOG
      U Prilogu IV. Uredbi (EZ) br. 314/2004 iz odjeljka „I. Osobe” brišu se imena sljedećih fizičkih osoba:
      I.   Osobe
      
                   
               
               
                  Ime (i svi nadimci)
               
            
                   
               
               
                  Chindori-Chininga, Edward Takaruza
               
            
                   
               
               
                  Karakadzai, Mike Tichafa
               
            
                   
               
               
                  Sakupwanya, Stanley Urayayi
               
            
                   
               
               
                  Sekeremayi, Lovemore
               
            
                   
               
               
                  Shamuyarira, Nathan Marwirakuwa